**ΔΕΛΤΙΟ ΤΥΠΟΥ**

Η Διεύθυνση Ανάπτυξης της Περιφερειακής Ενότητας Μεσσηνίας **καλεί** **τους κατόχους άδειας παραγωγού πωλητή υπαίθριου εμπορίου,** που δραστηριοποιούνται στις λαϊκές αγορές, να προσκομίσουν στην υπηρεσία μας, **μέχρι 31-07-2025**, τα δικαιολογητικά των περ. αδ, ζ, η και θ της παρ. 1 του άρθρου 1 της Αριθμ. 95491/05-12-2024 (Β΄7590) απόφασης Υπουργού Ανάπτυξης, τα οποία υποχρεούνται να υποβάλλουν ετησίως, σύμφωνα με τις διατάξεις του τελευταίου εδαφίου του άρθρου 2 της ανωτέρω απόφασης και τα οποία είναι:

αδ) τα πωλούμενα είδη,

ζ) τελευταία δήλωση στο Ολοκληρωμένο Σύστημα Διαχείρισης και Ελέγχου της Ενιαίας

Αίτησης Ενίσχυσης και της τελευταίας Ενιαίας Δήλωσης Καλλιέργειας/Εκτροφής Ε.Λ.Γ.Α.,

η) υπεύθυνη δήλωση για τις ποσότητες, που θα διαθέσει στο υπαίθριο εμπόριο, ανά

προϊόν, για τα προϊόντα που περιλαμβάνονται στη δήλωση Ολοκληρωμένου

Συστήματος Διαχείρισης και Ελέγχου (Ο.Σ.Δ.Ε.) της Ενιαίας Αίτησης Ενίσχυσης και της

τελευταίας Ενιαίας Δήλωσης Καλλιέργειας/Εκτροφής Ε.Λ.Γ.Α. και

θ) αν τα προϊόντα ανήκουν σε αυτά που δεν δηλώνονται στο Ο.Σ.Δ.Ε., υπεύθυνη δήλωση

ότι τα προϊόντα αυτά προέρχονται από ίδια παραγωγή και την ποσότητα που θα

διαθέσει στο υπαίθριο εμπόριο.

Για την υποβολή των προβλεπόμενων δικαιολογητικών και κάθε πληροφορία οι αδειούχοι μπορούν να απευθύνονται στο Τμήμα Εμπορίου & Απασχόλησης της Π.Ε. Μεσσηνίας, γραφείο 32, Κρήτης 13 & Φαρών-24131 Καλαμάτα.

Τηλέφωνα επικοινωνίας: 27213-61530, 27213-61527, 27213-61531.

Επίσης οι αδειούχοι μπορούν να κλείνουν ραντεβού μέσω της Εφαρμογής Ηλεκτρονικών Ραντεβού της Περιφέρειας Πελοποννήσου στη διεύθυνση: https://booking.ppel.gov.gr και στη διαδρομή: Π.Ε. Μεσσηνίας->Τμήμα Εμπορίου και Απασχόλησης->Υποβολή Ετήσιων Δικαιολογητικών Παραγωγού Πωλητή Λαϊκών Αγορών.